عالمی یوم اردو

عالمی یومِ‌ اردو، دنیا بھر میں اردو کے مشہور شاعر ڈاکٹر علامہ محمد اقبال کے یوم پیدائش پر 9 نومبر کو منایا جاتا ہے۔  اس دن کو منانے کا مقصد اردو زبان کی مقبولیت کو اجاگر کرنا اور اس کی اہمیت کو سراہنا ہے۔ اردو برصغیر پاک و ہند میں بولی جانے والی اہم ترین زبانوں میں سے ایک ہے۔ یہ پاکستان کی قومی زبان بھی ہے۔

 علامہ محمد اقبال 
یہ دن علامہ محمد اقبال کے یوم ولادت کے موقع پر پوری دنیا میں منایا جاتا ہے۔

علامہ اقبال اردو کے عظیم شاعر اور مفکر تھے۔ انھوں نے اپنے تصورِ خودی کے ذریعے برصغیر کے نوجوانوں میں نئی جان ڈالی۔ اقبال نے امت مسلمہ کو اس کے شاندار ماضی کی یاد دلائی اور انھیں دوبارہ متحد ہونے کا درس دیا۔

 تقریبات 
اس دن پاکستان اور ہندوستان کے تمام ممتاز اداروں میں اردو کی اہمیت کو اجاگر کرنے اور اقبال کو خراج عقیدت پیش کرنے کے لیے پر وقار تقریبات کا انعقاد کیا جاتا ہے۔
 سیمینار
 سمپوزیم
 اس بات پر مذاکرے کہ اردو کو کیسے باقی رکھا جائے اور غیر اردو دانوں تک پہنچایا جائے۔
 مشاعرے

 اردو شاعروں، مصنفوں اور مدرسوں میں تقسیم انعامات 
اردو ڈیولپمنٹ آرگنائزیشن، دہلی اور کچھ رفاہی تنظیمیں اس دن اردو شاعروں، مصنفوں اور مدرسوں میں تقسیم انعامات کرتی ہیں۔'World Urdu Day' Awards announced - Oneindia

 عالمی یوم اردو بدلنے کی وکالت 
کچھ لوگ اردو کو صرف مسلمانوں کی زبان بتانے کی مخالفت کرتے ہیں۔ ایسے لوگوں کا خیال ہے کہ اردو تقاریب میں غیر مسلم اردو شاعروں، مصنفوں، مدرسوں اور دیگر محبان اردو کی کوششوں کو سراہنے اور آگے کرنے کی ضرورت ہے۔ انھی میں سے کچھ پروفیسر جواہر لال نہرو یونیورسٹی کے سنٹر فار انڈین لینگویجز اور آل انڈیا ایسوسی ایشن آف اردو ٹیچرز آف کالجز اینڈ یونیورسیٹیز نے مطالبہ کیا ہے کہ 31 مارچ کو یوم اردو منانا چاہیے۔ اس کی وجہ یہ ہے کہ اس دن پنڈت دیو ناراین پانڈے اور جے سنگھ بہادر نے اردو کے حقوق کے لیے لڑتے ہوئے اپنی جانیں دیں۔

اقبال کے برعکس یہ دو حضرات اردو کے شاعر نہیں تھے۔ یہ لوگ اردو محافظ دستہ کے حامی تھے جس نے بھوک ہڑتال کی تھی تاکہ اردو کو اتر پردیش جیسی ریاستوں میں دوسری سرکاری زبان کا درجہ دیا جائے۔ پانڈے بھوک ہڑتال پر 20 مارچ، 1967ء پر کانپور میں کلکٹر کے دفتر کے رو بہ رو بیٹھے تھے جب کہ سنگھ ایک گروہ کا حصہ تھے جس نے لکھنؤ میں قانون ساز اسمبلی کے رو بہ رو دھرنا دیا۔ پانڈے 31 مارچ کو وفات پا گئے جب کہ سنگھ نے اس کے کچھ دنوں بعد اردو کی راہ اپنی جان کی قربانی دی۔‘Iqbal’s birthday shouldn’t be observed as Urdu Day’ | Mumbai News - Times of India

 مزید دیکھیے 
 اردو تحریک
 اردو ہندی تنازع
 بھارت میں اردو
 محمد اقبال
 پنڈت دیو ناراین پانڈے
 جے سنگھ بہادر
 اقوام متحدہ کا انگریزی دن
 یوم اقبال

 حوالہ جات 

زمرہ:پاکستان میں عوامی تعطیلات
زمرہ:اردو